คําสั่งกรมบังคับคดี

ที่ 686/2545

เรื่อง การปฏิบัติหน้าที่เกี่ยวกับดอกเบี้ยอันเกิดจากเงินกลางของสํานักงานบังคับคดีในส่วนภูมิภาค

---------------------------

          เพื่อให้การปฏิบัติหน้าที่เกี่ยวกับเงินดอกเบี้ยอันเกิดจากเงินกลางของสํานักงานบังคับคดีใน ส่วนภูมิภาคเป็นไปโดยเรียบร้อย ถูกต้อง ชอบด้วยกฎหมาย และสมเจตนารมณ์ของทางราชการ จึงมี คําสั่งให้ข้าราชการกรมบังคับคดี ปฏิบัติหน้าที่ดังต่อไปนี้


ข้อ ๑ ให้ยกเลิกคําสั่งกรมบังคับคดี ที่ 309/2559 ลงวันที่ 11 ธันวาคม 2559 เรื่อง การปฏิบัติหน้าที่ เกี่ยวกับดอกเบี้ยอันเกิดจากเงินกลาง ของสํานักงานบังคับคดีและวางทรัพย์ภูมิภาค


ข้อ ๒ ให้ผู้อํานวยการกองคลังเปิดบัญชีเงินฝากประจําไว้กับธนาคารที่ได้รับความเห็นชอบจาก อธิบดีกรมบังคับคดีแล้ว โดยใช้ชื่อว่า "ดอกเบี้ยเงินกลางส่วนภูมิภาค เพื่อรวมเงินดอกเบี้ยอันเกิดจากเงิน กลางของสํานักงานบังคับคดีในส่วนภูมิภาค และอธิบดีกรมบังคับคดีร่วมกับผู้อํานวยการกองคลังหรือผู้ที่ ได้รับมอบหมายจากอธิบดีเป็นผู้มีอํานาจถอนเงินจากธนาคาร


ข้อ ๓ ให้ผู้อํานวยการสํานักงานบังคับคดีและวางทรัพย์ภูมิภาค หัวหน้าสํานักงานบังคับคดีจังหวัด หัวหน้าสํานักงานบังคับคดีจังหวัดสาขา และหัวหน้าสํานักงานบังคับคดีพื้นที่เขต ดําเนินการต่อไปนี้

          3.1 สํารวจเงินดอกเบี้ยอันเกิดจากเงินกลางของสํานักงาน แล้วดําเนินการตามข้อ3.2

          3.2 ถอนเงินดอกเบี้ยอันเกิดจากเงินกลางของสํานักงานไปเข้าบัญชี “ดอกเบี้ยเงินกลาง ส่วนภูมิภาค" ที่กรมบังคับคดี โดยสั่งทําตั๋วแลกเงิน แคชเชียร์เช็ค หรือเขียนเช็ค สั่งจ่ายกรมบังคับคดี กรณีสํานักงานในเขตกรุงเทพมหานครและปริมณฑลในวันเดียวกัน การถอนเงินห้ามถอนเป็นเงินสดเก็บไว้ แล้วรายงานให้อธิบดีกรมบังคับคดีทราบ

          3.3 รายงานอธิบดีกรมบังคับคดีทราบทุกครั้งที่มีการเคลื่อนไหวเกี่ยวกับเงินดอกเบี้ยอันเกิดจากเงินกลาง

          3.4 ให้ทําข้อตกลงกับธนาคารที่มีเงินฝากของสํานักงาน ดังต่อไปนี้

                    3.4.1 ให้ถอนเงินดอกเบี้ยอันเกิดจากเงินกลางของสํานักงานที่มีอยู่ในขณะนี้ไปเข้าบัญชี  "ดอกเบี้ยเงินกลางส่วนภูมิภาค" ที่กรมบังคับคดี โดยดําเนินการตามข้อ 3.2

                    3.4.2 ทุกครั้งที่มียอดเงินครบกําหนดที่จะคํานวณดอกเบี้ยได้ ให้ธนาคารคิดดอกเบี้ยแล้ว ถอนเงินดังกล่าวไปเข้าบัญชี "ดอกเบี้ยเงินกลางส่วนภูมิภาค” ที่กรมบังคับคดีโดย ดําเนินการตามข้อ 3.2 

                    3.4.3 ส่งรายงานการถอนเงินอันเกิดจากดอกเบี้ยเงินกลางของสํานักงานตามข้อ 3.4.1 และข้อ 3.4.2 ไปยังกรมบังคับคดี


ข้อ ๔ อธิบดีกรมบังคับคดีหรือผู้ที่ได้รับมอบหมายเท่านั้นเป็นผู้มีอํานาจพิจารณาสั่งจ่ายเงินดังกล่าว


ข้อ ๕ กรณีที่จะต้องเบิกจ่ายดอกเบี้ยอันเกิดจากเงินกลางของสํานักงานบังคับคดีและวางทรัพย์ ภูมิภาค ให้ผู้อํานวยการสํานักงานบังคับคดีและวางทรัพย์ภูมิภาครายงานขออนุมัติอธิบดีกรมบังคับคดี หรือผู้ที่ได้รับมอบหมายก่อนทุกครั้ง เว้นแต่ในกรณีที่ได้มีการมอบหมายไว้โดยเฉพาะในคําสั่งกรมบังคับคดี เรื่องใดแล้ว ก็ให้ปฏิบัติตามคําสั่งกรมบังคับคดีในเรื่องนั้น

          การเบิกจ่ายเงินดังกล่าวให้เป็นไปตามระเบียบของกระทรวงยุติธรรมและระเบียบของ กระทรวงการคลังที่เกี่ยวข้อง

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                          สั่ง ณ วันที่ 1 พฤศจิกายน พ.ศ. 2545

 

                                                                                                         (นายไกรสร บารมีอวยชัย)

                                                                                                         อธิบดีกรมบังคับคดี